PRITARTA

Molėtų rajono savivaldybės tarybos

2022 m. balandžio d. sprendimu Nr.

**UŽDAROJI AKCINĖ BENDROVĖ „MOLĖTŲ ŠILUMA“**

**2021 METŲ BENDROVĖS VEIKLOS ATASKAITA**

2022-03-29

Molėtai

Uždaroji akcinė bendrovė „Molėtų šiluma“ įsteigta 2000 metų gegužės mėn. 31 d. reorganizavus SP AB „Vilniaus šilumos tinklai“. Šią dieną įvykusio visuotinio SP AB „Vilniaus šilumos tinklai“ akcininkų susirinkimo metu, nutarta įkurti SP UAB „Molėtų šilumos tinklai“. Steigiamasis bendrovės akcininkų susirinkimas įvyko 2000 07 19 d., kurio metu išrinkta bendrovės valdyba. 2003 metų balandžio 14 d. visuotiniame akcininkų susirinkime pakeistas įmonės statusas ir pavadinimas į UAB „Molėtų šiluma“ (toliau – Bendrovė), Įmonės kodas 167610175, adresas: Mechanizatorių g. 7, LT-33114 Molėtai. Šilumos tiekimo licencija išduota Valstybinės kainų ir energetikos komisijos 2004 03 08 d. Nr. L4-ŠT-30. Bendrovės ūkiniai metai laikomi kalendoriniai metai. Ši ataskaita pateikiama už 2020 m. sausio 1 d. – gruodžio 31 d. laikotarpį. Bendrovės savininkai yra 15 akcininkų, iš kurių 14 – fiziniai asmenys ir 1 juridinis asmuo – Molėtų rajono savivaldybės taryba, valdanti 99,99 % akcijų paketą. Bendrovėje kolegialūs valdymo ir priežiūros organai nesudaromi. 2021 m. Bendrovės direktoriaus pareigas ėjo Rimantas Grainys.

 Vidutinis bendrovės sąraše esančių darbuotojų skaičius ataskaitiniais metais - 31 darbuotojas, iš jų 10 dirba pagal terminuotas darbo sutartis šildymo sezono metu katilų operatoriais Giedraičių, Alantos, Joniškio, Levaniškių ir Suginčių gyvenviečių katilinėse.

Įmonės akcinis kapitalas sudaro 3 443 741 Eur ir paskirstytas į 1 187 497 akcijas su nominalia 2,90 Eur vienos akcijos verte. 91 akcija priklauso privatiems asmenims, 1 187 406 akcijos - rajono savivaldybės tarybai. Paskolų ar įsiskolinimų bankams nėra. Valdomo materialaus turto nusidėvėjimo sąnaudos per praėjusius metus sudarė 213 903 Eur, arba 2 413 eurų mažiau nei 2020 metais. Finansinį turtą sudaro 2636 Eur vertės UAB „Šilumos ūkio servisas“ 1010 paprastų vardinių akcijų.

 SVARBŪS ATASKAITINIO LAIKOTARPIO ĮVYKIAI

2021 m. balandžio 27 d. įvyko visuotinis UAB „Molėtų šiluma“ akcininkų susirinkimas, kuriame išklausytas metinis pranešimas apie praėjusių 2021 metų ūkinės – finansinės veiklos rezultatus, buvo aptartos 2021m įvykdytos investicijos, aptarti investicijų planai ateinantiems metams, aptartos planuojamos investicijos į naujus šilumos tiekimo tinklus, aptarti bendrovės strategijos įgyvendinimo ir atnaujinimo bei kiti bendrovės ūkinės veiklos klausimai.

2021 m. lapkričio 25 diena Molėtų rajono savivaldybės taryba patvirtino specialųjį planą „Molėtų rajono savivaldybės šilumos ūkio specialiojo plano keitimas“. Pakeistas Molėtų rajono savivaldybės šilumos ūkio specialusis planas nustato Molėtų rajono savivaldybės šilumos ūko modernizavimo ir plėtros kryptis, reglamentuoja aprūpinimo šiluma būdus ir naudotinas kuro bei energijos rūšis, numato investicijų apimtis, finansavimo poreikį ir finansavimo šaltinius šilumos ūkio plėtrai ir modernizavimui.

2021 m. kovo 25 d. ir lapkričio 25 d. įvykusiuose Molėtų rajono savivaldybės tarybos posėdžiuose buvo suderintas UAB „Molėtų šiluma“ 2019-2022 m. investicijų planas ir investicijų plano papildymas naujai planuojamomis investicijomis.

Vykdant Molėtų rajono savivaldybės tarybos sprendimą „Dėl Vieningos klientų aptarnavimo sistemos įdiegimo“ 2021 metais UAB „Molėtų švara“ patalpose pradėjo veikti „Vieningas klientų aptarnavimo centras“. Įdiegus naują „Mokestos“ apskaitos programą visi UAB „Molėtų šiluma“, UAB „Molėtų švara“ ir UAB „Molėtų vanduo“ klientai aptarnaujami vieno langelio principu, pradėjo veikti vieninga klientų aptarnavimo savitarnos sistema, už visas UAB „Molėtų šiluma“, UAB „Molėtų švara“ ir UAB „Molėtų vanduo“ paslaugas klientams išrašoma viena bendra sąskaita.

2021 METŲ BENDROVĖS VEIKLOS ANALIZĖ IR APRAŠYMAS

Lentelėje pateikiama bendrovės kapitalo, valdomo turto, skolų pokytis per praėjusius metus:

 Lentelė Nr. 1.

|  |  |  |  |  |
| --- | --- | --- | --- | --- |
| Eil.Nr. | Pavadinimas | Dydis Eur 2021.12.31. | Dydis Eur 2020.12.31. | Pokytis Eur,+padid., -sumaž. |
| **1.** | Nuosavas kapitalas | 4 022 117 | 3 895 204 | +126 913 |
| 1.1. | tame tarpe akcinis (įstatinis) | 3 443 741 | 3 443 741 | - |
| **2.** | Bendrovės visas turtas | 5 132 769 | 5 042 502 | +90 267 |
| 2.1. |  ilgalaikis turtas likutine verte | 3 614 468 | 3 626 302 | -11 834 |
| 2.2. | trumpalaikis turtas | 1 510 223 | 1 406 615 | +103 608 |
| 2.2.1. |  iš jo atsargos | 127 036 | 131 125 | -4 089 |
| 2.2.1.1. | kuro atsargos (rezervinis kuras) | 108 056 (12 717) | 110 462 (12 717) | -2 406 |
| **3.** | Per vienus metus mokėtinos sumos ir trumpalaikiai įsipareigojimai | 95 195 | 80 289 | +14 906 |
| 3.1. | Skolos tiekėjamsIš jų: skolos tiekėjams (už biokurą, pirktą vandenį, elektros energiją | 52 97641 831 | 38 21634 703 | +14 760+7 128 |
| 3.2. | kitos mokėtinos sumos ir trumpalaikiai įsipareigojimai | 6 682 | 8 103 | -1 421 |
| 3.3. | atostoginių kaupiniai ir Sodra | 29 222 | 31 296 | -2 074 |
| **4.** | Per ateinančius metus gautinos sumos | 251 893 | 196 570 | +55 323 |
| 4.1. | šilumos vartotojų skolos už šilumą | 212 730 | 188 894 | +23 836 |

Bendrovė šilumą ir karštą vandenį tiekia Molėtų miesto, Giedraičių , Alantos, Suginčių, Joniškio miestelių, Kijėlių ir Levaniškių gyvenviečių 1791 butų (107 daugiabučių namų), 30 individualių namų gyventojams ir 47 įstaigoms ir organizacijoms.

Praėjusiais metais prie miesto centrinio šildymo naujai prijungti 2 daugiabučiai namai (J. Janonio g. 12, J. Janonio 15 Molėtai ) ir administracinis – gyvenamas pastatas Statybininkų 6. Per 2021 metus prie Molėtų miesto centrinio šildymo tinklų prijungtų pastatų šildomas plotas padidėjo 1879,72 m2.

 Bendrovės tiekiama šilumos energija, apšildoma 168 404,6 m2 ploto pastatų, iš jų gyvenamųjų patalpų – 98 847,08 m2, įstaigų ir organizacijų – 69 557,52 m2 .

Lentelėje nurodyta šilumos vartotojų skaičius ir kategorija pagal vietoves:

 Lentelė Nr. 2.

|  |  |  |  |  |  |
| --- | --- | --- | --- | --- | --- |
| Eil.Nr. | Vietovės pavadinimas | Daugiabučiai gyvenamieji pastatai | Individualūs gyvenamieji namai | Visuomeninai pastatai(šilumos vartotojai) | Viso plotas m2 |
| Skaičius | Plotas m2 | Skaičius | Plotas m2 | Skaičius | Plotas m2 |
| 1. | Molėtų miestas | 101 | 92409,78 | 30 | 3648,93 | 44 | 62912,07 | 158970,78 |
| 2. | Giedraičių mstl. | 1 | 476,83 | - | - | 3 | 3314,82 | 3791,65 |
| 3. | Alantos mstl. | 4 | 1922,48 | - | - | 3 | 558,79 | 2481,27 |
| 4. | Suginčių mstl. | 1 | 389,06 |  |  | 2 | 1681,55 | 2070,61 |
| 5. | Joniškio mstl. |  |  |  |  | 1 | 320,0 | 320 |
| 6. | Kijėlių gyvenvietė |  |  |  |  | 1 | 357,68 | 357,68 |
| 7. | Levaniškių gyvenvietė |  |  |  |  | 1 | 412,61 | 412,61 |
| 8. | Iš viso | 107 | 95198,15 | 30 | 3648,93 | 55 | 69557,52 | 168404,6 |

Bendrovės visa ūkinė – finansinė veikla, gaunamos pajamos bei patiriamos išlaidos susideda iš sekančių veiklų:

- pagrindinės veiklos (pajamos už parduotą šilumą , pajamos už vandens pašildymą ir pajamos už vandenį, karšto vandens apskaitos prietaisų aptarnavimo mokestis),

- kitos veiklos (nuomos pajamos, šilumos tiekimo sistemų eksploatacijos pajamos, netipinės veiklos, ATL- apyvartinių taršos leidimų pajamos ir išlaidos),

- finansinės – investicinės veiklos (delspinigiai už pradelstą pirkėjų įsiskolinimą, žyminis mokestis, grąžintos vykdomųjų bylų administracinės išlaidos).

2021 metais bendrovė gavo 1 416 538 Eur pajamų (2020 m. – 993 260 Eur), išlaidos sudarė 1 289 626 Eur (2020 m. – 1 092 215 Eur). Už 2021 metus grynasis pelnas yra 126 912 Eur, 2020 metų nuostolis sudarė 98 955 Eur.

2015-2021 m faktinių ir 2022-2023 m planinių pajamų / išlaidų palyginimo diagrama (neįvertinus pajamų už parduotus ATL- Apyvartinius taršos leidimus).

2021 metais Bendrovės pajamų padidėjimui didžiausią įtaką turėjo padidėjusi realizacija ir pabrangusi šiluma (2020 m vidutinis tarifas -51,65 Eur/MWh, 2021 m. vidutinis tarifas -55,50 Eur/MWh).

Diagramoje pateikiame 2021 m. įmonės išlaidų struktūrą.



 2015-2021 m faktinių ir 2022-2023 m planinių pagrindinių išlaidų (remontas ir kitos eksploatacinės; amortizacija; darbo užmokestis; mokesčiai ir sodra; elektra ir vanduo; kuras) diagrama.

Bendrovės pagrindinė veikla – šilumos gamyba.

Molėtų miesto katilinėje veikia du biokuru (medžio skiedra) kūrenami GVB 11 - 4 MW ir KVV.05.12 – 5 MW galios vandens šildymo katilai, 1,7 MW galios kondensacinis ekonomaizeris ir trys DKVR6,5 4,5 MW galios mazutu kūrenami katilai (1 garo ir 2 vandens šildymo). Bendras Molėtų katilinės instaliuotas galingumas sudaro 24,2 MW. Didžiausia reikalinga šiluminė galia, esant labai žemai aplinkos temperatūrai, Molėtų mieste siekia apie 7,5 MW. Giedraičių katilinėje 2018 metų šildymo sezono pradžioje įrengtas, kurui naudojantis medienos granules, automatiniu režimu dirbantis 200 kW galios katilas. Kaip rezervinis paliktas 0,4 MW galios vandens šildymo katilas, kurui naudojantis malkas. Alantos mstl. katilinėje 2017 m įrengtas, kurui naudojantis medienos granules, automatiniu režimu dirbantis 250 kW galios vandens šildymo katilas ir tokios pat galios malkomis kūrenamas katilas. Joniškio mokyklos – daugiafunkcinio centro, Suginčių vaikų darželio, Levaniškių vaikų darželio ir Kijielių specialiojo ugdymo centro katilinės kūrenamos medienos granulėmis. Suginčių pagrindinės mokyklos katilinėje 2021 metais įrengtas 200kW granulėmis kūrenamas katilas.. Šiluma į pastatus Molėtų mieste ir minėtose gyvenvietėse tiekiama dvivamzde sistema. Bendras eksploatuojamų termofikacinio vandens tinklų ilgis sudaro 13 300 m, iš jų 310 m Giedraičių mst., 472 m Alantos mstl., 150 m Joniškio mstl., 48 m Kijielių ir 94 m Suginčių kaimuose. Apie 93 % šilumos perdavimo tinklų Molėtų mieste ir visos trasos Giedraičiuose ir Alantoje yra perklotos bekanaliais, pramoniniu būdu izoliuotais vamzdžiais. Karštas vanduo Molėtų miesto gyventojams ruošiamas individualiuose šilumokaičiuose, įrengtuose pastatų šilumos punktuose, ir tiekiamas į 1791 gyventojų butus, kuriuose įrengta per 2300 karšto vandens skaitiklių

 Per 2021 metus už parduotą šilumos energiją, karštą vandenį ir karšto vandens apskaitos prietaisų aptarnavimą gavome 1 280 948 Eur pajamų (2020 m. – 989 945 Eur) ir turėjome 1 106 490 Eur sąnaudų (2020 m. – 908 158). Pagrindinės veiklos (šilumos gamybos) pelnas per 2021 metus 174 458 Eur (2020 m. – pelnas 81 787 Eur).

Šilumos energijos vienos kilovatvalandės gamybos savikaina praėjusiais metais sudarė 4,65 centų (2020 m. – 4,82 ct), arba 3,5 % mažesnė už ankstesnius metus.. Pagal katilines šilumos savikaina sekanti: Molėtų miesto – 4,50 ct/kWh (2020 – 4,65 ct/kWh), Giedraičių miestelio – 5,87 ct/kWh (2020 – 6,84 ct/kWh), Alantos miestelio – 5,78 ct/kWh (2020 – 7,53 ct/kWh), naujai perduotų katilinių – 7,71 ct/kWh. (2020 – 10,52 ct/kWh). Išlaidos šaltam vandeniui pirkti karšto vandens gamybai sudarė 90,427 tūkst. Eur ir gauta 88,831 tūkst. Eur pajamų už parduotą karštą vandenį. Pajamos už karšto vandens apskaitos prietaisų eksploatavimo paslaugą sudaro 15,496 tūkst. eurų. Karšto vandens pardavimo mokestis yra 0,81 euro vienam šilumos vartotojui per mėnesį. Šią kainą sudaro karšto vandens apskaitos prietaiso (skaitiklio) vertė, amortizaciniai atskaitymai, darbo apmokėjimo sąnaudos už apskaitos prietaisų įrengimą ir eksploataciją, metrologinės patikros išlaidos.

 2021 metais išlaidos kurui sudarė 396,8 tūkst. Eur, (2020 m. – 253,4 tūkst. Eur). Išlaidų kurui padidėjimą lėmė padidėjusi šilumos gamyba ir padidėję sunaudoto kuro kainos. Biokuro sąnaudos 1 MWh šilumos pagaminti padidėjo nuo 12,25 Eur 2020 m. iki 15,44 Eur 2021 metais. Bendrame kuro balanse skiedra praėjusiais metais sudarė 88,8 %, granulės sudarė 7,6 %, mazutas ir malkos – 3,6%

Didelę reikšmę mažinant išlaidas šilumos gamybai turi kondensacinis ekonomaizeris. Praėjusiais metais šiuo įrenginiu iš išmetamų dūmų pagaminta 2290 MWh šiluminės energijos, kurią pardavus gauta 109340 Eur pajamų.

2015-2021 m faktinių ir 2022-2023 m planinių pagrindinių gamybinių rodiklių diagrama.

Šilumos gamybos ir pardavimo pokytis 2021 m. lyginant su 2020 metais pateikiama lentelėje Nr. 3.

 Lentelė Nr.3.

|  |  |  |  |
| --- | --- | --- | --- |
| Eil.Nr. | Pavadinimas | 2021 m. | 2020 m. |
| PagamintaMWh | ParduotaMWh | NuostoliaiMWh (%) | PagamintaMWh | ParduotaMWh | NuostoliaiMWh (%) |
| 1. | Molėtų miestas | 23897 | 19648 | 4249(17,78) | 19642 | 16191 | 3450(17,57) |
| 2. | Giedraičių mstl. | 562 | 498 | 64(11,38) | 422 | 396 | 26(6,12) |
| 3. | Naujasodžio gyv. | 474 | 354 | 120(25,25) | 377 | 284 | 94(24,85) |
| 4. | Kitų kaimų katilinės | 765 | 699 | 66(8,61) | 245 | 211 | 34(13,88) |
|  | Iš viso | 25698 | 21199 | 4499(17,50) | 20686 | 17082 | 3604(17,42) |

Iš lentelės duomenų matome praėjusiais metais bendra šilumos gamyba padidėjo apie 24,2%, pardavimas – 21,4%, šilumos nuostoliai lyginant su ankstesniais metais didesni 0,08%.

 Kitos veiklos pajamos sudarė 131 856 Eur, šios veiklos sąnaudos – 2 916 eurų, šios veiklos pelnas sudaro 128 940 Eur. Kitos veiklos pajamas sudaro: turto nuomos pajamos – 348 Eur, metalo laužo pardavimo pajamos - 120 Eur, pajamos iš apyvartinių taršos leidimų (ATL) pardavimo – 130 530 Eur, kitos nepaminėtos pajamos – 858 Eur. Sąnaudas sudaro: sąnaudos susijusios su ATL – 1 951 Eur, šilumos mazgų elektros sąnaudos – 965 Eur.

Finansinės – investicinės veiklos pajamos – 3 734 eurai, tame skaičiuje 5 % palūkanų pajamos – 2 342 Eur, delspinigių pajamos – 551 Eur, kitos pajamos 841 eurų. Sąnaudos – 567 Eur. Šios veiklos pelnas 3 167 Eur.

Įmonės bendrosios ir administracinės sąnaudos 2021 metais sudarė 179 653 Eur.

 TIEKIAMOS ŠILUMOS KAINOS ANALIZĖ

Pagrindinių bendrovės gamybos produktų - šilumos ir karšto vandens kaina (tarifas) perskaičiuojama kas mėnesį, kurią sudaro pastovi ir kintama kainos dedamosios. Valstybinė energetikos reguliavimo tarnyba 2021 m. liepos 02 d. posėdyje nustatė bazines šilumos ir karšto vandens kainų dedamąsias 3 metų laikotarpiui, iki 2024 m. liepos 31 d. Kiekvienais metais kaina perskaičiuojama pagal koregavimo koeficientus. Kintamoji kainos dalis perskaičiuojama kiekvieną mėnesį, įvedant vidutinę pirkto kuro, prieš paskutinį skaičiuojamąjį mėnesį, kainą. Dėl išaugusių kuro kainų, lyginant su ankstesniais metais, šilumos kaina padidėjo 28,9 %.

 Šilumos kaina 2020 metų gruodžio mėn. buvo 4,94 ct/kWh be PVM, tai šių metų t. y. 2021 gruodžio mėn. – 6,37 ct/kWh be PVM. Priklausomai nuo šilumos ir šalto vandens kainos, kas mėnesį keitėsi ir karšto vandens kainos. Praėjusių metų gruodžio mėn. karšto vandens 1 m3 gyventojams kainavo 7,28 Eur su PVM, kitiems vartotojams – 8,08Eur .2021 m gruodį- karšto vandens gyventojams kainavo 7,77 Eur su PVM, kitiems vartotojams – 8,63 Eur.

2022- 2023 metų šilumos kainai didžiausią įtaką turės brangstantis kuras ir didėjančios kitų prekių ir paslaugų kainos. Planuojant ateities šilumos kainas būtina atsižvelgti ir į tai, kad nuo 2021 m., Europos komisijos sprendimu, dėl sumažėjusios šilumos gamybos ir beveik 100 % biokuro naudojimo, įmonei UAB „Molėtų šiluma“ Apyvartiniai taršos leidimai skiriami nebus.

2015-2021 m faktinių ir 2022-2023 m planinių, tiekiamos šilumos vidutinių kainų diagrama.

 2021 m. gruodžio 31 d. šilumos vartotojų (gyventojų) įsiskolinimas, su priskaitymu už gruodžio mėnesį, sudarė 167943 Eur. Per 2021 metus į teismą nebuvo perduota nemokių šilumos vartotojų (2020 m. buvo perduota 10 ), priteista skola 2020 m. sudarė 5009,27 Eur. Nemokių šilumos vartotojų (gyventojų) 2021 m. gruodžio 31 d. skola sudaro 15654 Eur. Per 2021 metus pagal teismo sprendimus išieškota 12580 Eur skolos ir 480 Eur delspinigių. Iš viso 2021 m. gruodžio 31 d. yra vykdomos 42 teisminės bylos 25 vartotojui, išieškoma suma sudaro 18903 Eur. Metų pabaigoje abejotinos skolos sudaro 7603 Eur, tai vartotojų priteistos skolos, negrąžinamos daugiau kaip 3 metai.

PAGRINDINĖS 2021 M. ATLIKTOS IR PLANUOJAMOS INVESTICIJOS

**Investicijos atliktos bendrovėje per 2021 metus**:

- Suginčių kaimo mokyklos katilinėje įrengtas 200kW galios granulėmis kūrenamas katilas- investicijos vertė 35,5 tūkst. Eur.

- Atlikti šilumos tinklų Kauno ir Ažubalių g. rekonstrukcijos darbai – investicijos vertė 22,5 tūkst. Eur.

- Naujai prijungtiems šilumos vartotojams ir vartotojams, kurių šilumos apskaitos prietaisai nepraėjo patikros, buvo nupirkti nauji šilumos skaitikliai- investicijų vertė 4 tūkst. Eur.

- Molėtų katininėje pagamintos šilumos apskaitai įrengtas naujas šilumos skaitiklis – investicijos vertė 2,5 tūkst. Eur.

- Siekiant užtikrinti patikimą ir ekonomišką biokuro tiekimą į katilus ir saugų biokuro sandėlių formavimo darbą, 2021 m. buvo nupirktas naujas teleskopinis krautuvas Bobcat –investicijos vertė 88,3 tūkst. Eur.

- Nutiesti nauji šilumos tiekimo tinklai į renovuojamą pastatą Statybininkų g. 6 Molėtuose - investicijos vertė 20,5 tūkst. Eur.

- Nutiesti nauji šilumos tiekimo tinklai į naujai statomą viešbutį Ąžuolų g. 8 Molėtuose - investicijos vertė 5,3 tūkst. Eur.

 - Atliktas saulės fotovoltinės elektrinės įrengimo darbų pirkimas ir pasirašyta rangos sutartis. Rangos darbų Sutarties vertė - 235,71 tūkst. Eur (be PVM) .

- Molėtų miesto katilinėje atlikta kondensacinio ekonomaizerio maitinimo bloko ir valdymo pulto kapitalinis remontas ir dūmsiurbės remonto darbai.

- Molėtų katilinėje atlikti vidaus šalto vandentiekio ir chemiškai valyto vandens vamzdynų remontai.

Pasibaigus 2021-2022 m. šildymo sezonui bus atliekami einamieji vandens šildymo katilų kuro padavimo sistemų ir kitų katilinės įrenginių remontai. Konkretūs darbai ir apimtys bus nustatyti pasibaigus šildymo sezonui, atlikus katilinių apžiūrą. Bus atliekami šilumos tinklų ir šilumos kamerose įrengtos uždaromosios armatūros einamieji remontai ir defektų, paaiškėjusių po hidraulinius bandymų, šalinimai.

**Ateinančiais 2022 metais planuojame investuoti**:

- planuojama nutiesti naujus šilumos tinklus į statomą Teltonikos technologijų centro pastatą Paluokesos g-vė 11 Molėtuose;

- planuojama nutiesti naujus šilumos tinklus į renovuojamą pastatą Melioratorių g. 2B Molėtuose. Viso, naujų šilumos vartotojų prijungimui prie miesto šilumos tinklų planuojama investuoti apie 300 tūkst. Eur;

- planuojamas šiluminių trasų, kuriomis šiluma tiekiama į UAB „Molėtų švara“ ir Molėtų RVK patalpas Vilniaus gatvėje, Apeikytės gatvės ir Liepų g namo Nr. 3- ŠK 2-1, remontas;

- kaip ir kiekvienais metais sugedusius arba neatitinkančius metrologijos reikalavimų šilumos apskaitos skaitiklius keisime naujais. Naujų šilumos apskaitos prietaisų įrengimui numatoma skirti apie 2 tūkst. eurų.

LŪKESČIŲ RAŠTE NUSTATYTŲ VEIKLOS VERTINIMO RODIKLIŲ ĮGYVENDINIMAS

Bendrovė, užtikrindama akcininkų interesus, savo veiklą planuoja atsižvelgdama į 2021 m. gegužės 26 d. pateiktame lūkesčių rašte iškeltus tikslus ir nustatytus uždavinius. Siekiant įvykdyti pagrindinio akcininko lūkesčius ir iškeltus tikslus, buvo peržiūrėtas, 2019 m. parengtas, ilgalaikis 2019-2023 m. UAB „Molėtų šiluma“ strateginis veiklos planas.

**Veiklos lūkesčiai:**

Vadovaudamasi Lietuvos Respublikoje galiojančiais įstatymų ir kitų teisės aktų reikalavimais ilgalaikėje ateityje Bendrovė turi užtikrinti:

 1. nenutrūkstamą šilumos ir karšto vandens tiekimą Molėtų rajono centralizuotai tiekiamos šilumos vartotojams;

 2. tinkamą šilumos energijos gamybos ir tiekimo įrenginių eksploataciją Molėtų miesto, Giedraičių, Alantos, Joniškio, Suginčių, Kijėlių ir Levaniškių gyvenviečių katilinėse;

 3. visuomenės informavimą, konsultavimą, švietimą šilumos energijos ir karšto vandens vartojimo ir energijos taupymo klausimais;

 4. Akcininkų pavestų kitų užduočių ir priskirtų funkcijų vykdymą.

 **Bendrovei keliami pagrindiniai tikslai**:

1. Ilgalaikė nauda Akcininkams**.** Siekti**,** kad Bendrovė užtikrintų patikimą, kokybišką ir nenutrūkstamą šilumos ir karšto vandens paslaugų teikimą Molėtų rajono gyventojams ir organizacijoms.

2. Akcininkui svarbių funkcijų vykdymo užtikrinimas**.** Bendrovė turi užtikrinti Akcininkų jai pavestų savarankiškųjų funkcijų vykdymą ir dėti visas pastangas, kad Bendrovė būtų valdoma atsižvelgiant į gyventojų interesus.

3. Pažangi bendrovė. Ypatingas dėmesys turi būti skiriamas tolimesniam Bendrovės vertės didinimui**.** Siekti, kad Bendrovė:

- liktų pažangi, veikianti pagal rinkos poreikius bei teiktų kokybiškas šilumos energijos ir karšto vandens tiekimo paslaugas;

- šilumos energijos gamybą vykdytų įgyvendindama energijos vartojimo efektyvumo didinimo priemones, naudodama technologijas, orientuotas į atsinaujinančių energijos išteklių naudojimą, į mažesnius išmetamųjų šiltnamio efektą sukeliančių dujų ir aplinkos oro teršalų kiekius ir investuodama lėšas į naujas technologijas;

- gerintų informacijos skleidimą ir pateikimą šilumos energijos tiekimo ir vartojimo klausimais,

- išlaikytų suformuotą patikimos ir pažangios Bendrovės įvaizdį.

4. Efektyvi veikla**.** Bendrovė turi užtikrinti efektyvią ir geriausią valdymo praktiką atitinkantį valdymą. Efektyvinant veiklą Bendrovė turi optimaliai paskirstyti turimus išteklius bei užtikrinti kokybišką procesų valdymą.

5. Skaidrumas**.** Akcininkai tikisi, kad Bendrovėje bus įdiegtos pažangiausios korupcijos prevencijos ir rizikos valdymo priemonės, viešieji pirkimai bus atliekami vadovaujantis Lietuvos Respublikos viešųjų pirkimų įstatymo nuostatomis. Bendrovė turi užtikrinti, kad viešai būtų skelbiama Bendrovės strategija, veiklos ataskaitos ir kita teisės aktais nustatyta informacija.

6. Socialinė atsakomybė**.** Bendrovė turėtų užtikrinti darbuotojams sąžiningą ir rinkos sąlygas atitinkantį darbo užmokestį ir aplinką. Taip pat Bendrovė strategijoje turėtų suplanuoti ir vykdyti socialiai atsakingą veiklą.

 **Siektini veiklos vertinimo rodikliai**

|  |  |  |  |
| --- | --- | --- | --- |
| **Eil.** **Nr.** | **Rodiklio pavadinimas** | **Siektinas rodiklis** | **Rodiklio įvykdymas 2021m.** |
| 1 | Grynasis pelnas  | Teigiamas skaičius |  126 tūkst. Eur |
| 2. | Metinis šilumos nuostolių šilumos perdavimo tinkluose dydis | Neviršyti 4000 MWh dydžio  | 4498 MWh(dėl žemesnės lauko temperatūros buvo tiekiamas aukštesnės temperatūros termofikacinis vanduo) |
| 3. | Kuro sąnaudos 1 MWh šilumos energijos pagaminti | Neviršyti 98,5 kgne/MWh dydžio | 96,62 kgne/MWh |
| 14. | Tikrinančių ir prižiūrinčių institucijų nustatyti šilumos tiekimo parametrų pažeidimai | 0 |  0 |
| 5. | Avarijų (registruojamų) skaičius | 0 |  0 |
| 66. | Atliktos, susitarime su Lietuvos Respublikos energetikos ministerija numatytos, energijos vartotojų švietimo ir konsultavimo priemonės | Ne mažiau 4 priemonių į metus |  5 |
| 77. | Darbuotojų, dalyvavusių kvalifikacijos kėlimo kursuose/mokymuose, skaičius | Ne mažiau 5 proc. visų darbuotojų | 10% |
| 98. | Technologinių procesų ir taršos šaltinių išmetamų/išleidžiamų teršalų monitoringo matavimai | Ne mažiau 2 matavimų per metus | 4katilų išmetamų teršalų ir lietaus nuotekų tyrimai  |
| 19. | Naujų šilumos vartotojų prijungimas prie miesto centralizuotų šilumos tiekimo tinklų | Ne mažiau 1000 m2 per metus | 1880 m2 |
| 110. | Administravimo sąnaudų lygis per metus | Neviršyti 15 proc. visų sąnaudų | 13,93% |
| 111. | Periodiškai peržiūrėti ir atnaujinti įmonės internetinės svetainės informaciją | Ne rečiau 1 kartą per ketvirtį. | Periodiškai peržiūrėta ir atnaujinta įmonės internetinės svetainės informaciją 1 kartą į mėn. |

APLINKOS VEIKSNIŲ ANALIZĖ

UAB „Molėtų šiluma“ veikla yra labai priklausoma nuo Europos Sąjungos ir Lietuvos energetikos sektoriaus įstatyminės bazės pokyčių bei Vyriausybės priimtų įstatymų ir poįstatyminių aktų, liečiančių šilumos ūkį bei aplinkosaugą. Šilumos kainas ir išlaidų, skirtų šiluminės energijos gamybai ir tiekimui, pagrįstumą nustato Valstybinė energetikos reguliavimo taryba. Labai svarbus faktorius įmonės veiklos planavimui yra šiluminės energijos poreikis kuris pastoviai kinta dėl klimato pokyčių ir pastatų energetinių charakteristikų gerinimo. 2021 metais darbų planavimui ir vykdymui didelę įtaką turėjo Covid 19 pandemijos grėsmių suvaldymo priemonės.

Aplinka, kurioje veikia UAB „Molėtų šiluma“, nuolat kinta ir įmonės vadovui labai svarbu laiku reaguoti į besikeičiančias aplinkybes (suvartoto šilumos kiekio kaitą, dėl pastatų renovacijos ir modernizacijos, biokuro kainų kaitą BALTPOOL biokuro biržoje, klimato kaitos įtaką, ir kitus išorės veiksnius).

Direktorius R. Grainys